AFGANISTAN Marraskuu 2001
Kerro nimesi.
Salim Hamdan.
Koko nimesi. - Salim Ahmad Hamdan.
Mikä on vaimosi nimi? - Sabur.
Sabur? Kuka sitten on Fatima? - Mitä?
Kuka on Fatima? - Tyttäreni.
Guantánamo seitsemän vuotta myöhemmin
Rakas lanko, -
Jumalan rauhaa ja siunausta sinulle, Abu Habib.
Vuodet ovat kuluneet, ja minulla on jäljellä vain Jumala, -
joka luodessaan sanoo "Tapahtukoon!" ja niin tapahtuu.
Pyydän Jumalaa lopettamaan vankeutemme, -
koska emme ole tehneet mitään rikosta.
Toivon Jumalalta, että uutiset ovat hyviä, -
ja että Hän valaisi uskoa sydämiimme.
Salim.
Jemen
Kuka tämä on, Habib?
Sinä. - Se olen minä. Kuka tämä on?
Salim-setä.
Missä Salim on? - Kuubassa.
Mitä hän tekee Kuubassa? - Hän on vankina.
Kuka hänet on vanginnut?
Amerikka.
Tässä olet sinä kaksikuukautisena Kandaharissa Afganistanissa.
Afganistanissa. Kuinka vanha olit?
Kaksi kuukautta. - Niin.
Mikä tämä on?
Pyssy. - Se on rynnäkkökivääri.
Mitä nämä on? - Pommeja.
Niin, tunnet jo pommit.
Tuleeko sinusta isona taistelija vai mekaanikko?
Taistelija. - Sinustahan piti tulla mekaanikko?
Miksi haluat taistelijaksi? - Sinäkin olet.
Ei kannata. Joudut vain vaikeuksiin.
Isäsi taistelee jo koko maailmaa vastaan.
Minne? - Yemen Malliin, saudilähetystön viereen.
Tunnen paikan. Paljonko maksat?
200 rialia. - 250.
Abu Jandal oli Osama bin Ladenin henkivartija 1997 - 2000.
Hän värväsi jihad-taisteluun lankonsa Salim Hamdanin.
Oletko sinä Sudanista? - En, en. Arvaa.
Olet Sudanista. - Enkä ole.
Etiopiasta? - En.
Somaliasta? - Isäni syntyi Somaliassa, -
mutta olen jemeniläistä sukua, Šabwasta.
Ota iisisti.
Guantánamo, Kuuba
Minut siirrettiin Camp Deltasta ja pantiin uuteen selliin.
Selli on suljetussa talossa.
En saa nähdä päivänvaloa -
enkä jutella kenenkään kanssa.
Olen yksinäinen.
En puhu kenenkään kanssa, koska sellissäni ei ole muita.
Kuukausi täällä tuntuu vuodelta.
Minulla on kipuja selässä ja jaloissa -
ja ihoni kutisee auringonvalon puutteesta.
Salim Hamdan odottaa oikeudenkäyntiään.
Jemen
"Me"... kirjoita "m" ja sitten "e".
Ei noin.
Ensin "m", sitten "e".
Me...
Me mitä?
"Me odotamme sinua."
"Minä rakastan sinua, isi."
Vuonna 1996 Abu Jandal vei Salim Hamdanin ja joukon taistelijoita Tadžikistaniin.
Osama bin Laden kuuli ryhmästä ja pyysi sen Afganistaniin.
Sitten menimme Bosniaan.
Sain taistelukoulutusta leireillä, -
ja siellä hautasin ystäväni Marwan al-Amudin.
Aloitit siis Bosniassa? - Se oli ensimmäinen rintamani.
Abu Jandal tapaa jihadista kiinnostuneita nuoria miehiä.
Millainen oli ensitapaamisesi Osama bin Ladenin kanssa?
Hän jutteli muiden kanssa -
ja vilkuili minua huoneen toisella puolella.
"Ymmärrätkö, Abu Jandal?" Ja minä vastasin myöntävästi.
Kuinka kauan kesti, että pääsit hänen henkivartijakseen?
Suunnilleen vuoden.
Ensimmäisen kerran olin Osaman henkivartijana ramadanin aikaan.
Vuoden jälkeen minusta tuli vakituinen henkivartija.
Miksi nuoret miehet ihailevat Osama bin Ladenia?
Koska hän kohtelee heitä isällisesti.
Monilla nuorilla ei ole kunnon isähahmoa.
Minäkin kaipasin isän rakkautta ja löysin sen bin Ladenista.
Onko hänellä aseita?
FBI myös kysyi minulta, onko bin Ladenilla joukkotuhoaseita.
Vastasin, että bin Ladenilla on miehiä, -
jotka ovat valmiita uhrautumaan Jumalan puolesta.
Amerikka ei osaa taistella ilman hävittäjiä, -
tyttöystäviä, pitsaa ja makaroneja.
Meidän taistelijat elävät vedellä ja leivällä.
Siis yksinkertaisilla aseilla. - Niin.
Miten he sitten räjäyttivät WTC:n? - Lentokoneilla.
Ei heillä mitään mannertenvälisiä ohjuksia ollut.
Oliko koneissa matkustajia? - Joo, 250 matkustajaa.
Heitä ei olisi saanut tappaa. - Miksei?
He olivat viattomia. - Miten se eroaa siitä, -
että Irakissa ja Palestiinassa tapetaan viattomia?
Mitä hyötyä iskuista oli?
Niillä nöyryytettiin Amerikkaa pahan kerran.
Neuvostoliittokaan ei pystynyt sellaiseen iskuun.
Loppujen lopuksi arabit maksavat hinnan. - Miten niin?
Amerikka pakottaa arabit korvaamaan sen tappiot.
Irakin sodan jälkeen öljy maksaa 100 dollaria tynnyriltä.
Eilen Hugo Chávez varoitti, että jos Iraniin hyökätään, -
öljyn hinta nousee 200 dollariin.
Jos jenkki hyökkää Lähi-itään, se maksaa kovan hinnan.
Yrittikö bin Laden räjäyttää Valkoisen talon?
Kyse on kunniasta.
Miksi islam kieltää kasvojen läimäyttämisen?
Koska se on nöyryyttävää.
Isku Pentagoniin, WTC:iin ja strategisiin paikkoihin, -
vei Amerikalta kunnian maailmalla.
Siinä on jutun ydin. Bin Laden nöyryytti amerikkalaisia.
Iskuissa ei tuhottu pelkästään sementtiä ja lasia, -
vaan maailmanvallan pöyhkeily.
En edusta Yhdysvaltoja vaan ainoastaan Salim Hamdania.
Hän on vastuussa ainoastaan sikäli, -
että hän ei edusta viranomaisia vaan päämiestään Salim Hamdania.
Yhdysvaltain hallitus syyttää Hamdania -
al-Qaidan johtajien avustamisesta terroriteoissa.
Yhdysvaltain hallitus syyttää Hamdania -
vehkeilystä tuntemattomien tahojen kanssa Yhdysvaltoja vastaan.
Minusta syytökset ovat naurettavia.
Hamdan oli Osama bin Ladenin autonkuljettajana -
250 dollarin kuukausipalkalla.
Ongelma on, että Hamdania yritetään leimata rikoskumppaniksi.
Yhdysvalloissa ei ymmärretä, -
että bin Laden palkkasi asentajia, maanviljelijöitä ja kokkeja.
Kun Hamdan nähdään bin Ladenin vieressä, -
hänet leimataan terroristiksi.
Aion kiinnittää huomiota tähän asiaan Hamdanin oikeudenkäynnissä.
Hän ei ole käsitellyt tuomioistuimen laillisuutta.
Syytetyt on pakotettu tunnustamaan kiduttamalla.
Tunnustusten kerääminen väkipakolla -
on tämän sotilaskomission oikeudenkäynnin perusongelmia.
Yritämme estää tunnustusten esittämisen oikeudessa.
Yhdysvaltain hallitus pelkää -
Guantánamossa käyttämiensä kidutusmenetelmien paljastuvan.
Autonkuljettaja Salim Hamdan oli ensimmäinen bin Ladenin lähipiiristä pidätetty syyskuun 11. päivän iskujen jälkeen.
Vuonna 2006 Hamdan haastoi Yhdysvaltain puolustusministeriön oikeuteen.
Rajoittuuko al-Qaida tiettyihin henkilöihin? - Rajoittuu.
Salim oli kuski, eikä hän saanut tehdä monia asioita.
Hän ei esimerkiksi saanut viedä ammuksia varastoihin.
Hän ei ajanut sotilaskuormureita.
Eikö? - Ne olivat taistelutehtäviä.
Niitä hoitivat siis tietyt henkilöt.
Vain tietyt henkilöt tiesivät asevarastoista ja -kuljetuksista.
Salim ei tiennyt mitään.
Tapasin Salimin ensimmäistä kertaa täällä Sanaassa.
Etsitkö hänelle asunnon Sanaasta? - Joo, löysin hänelle asunnon.
Hänellä ei ollut mitään yösijaa.
Siitä alkoi uusi vaihe Salimin elämässä. - Kokonaan uusi vaihe.
Ja jihad...
Hän kysyi monesti, mikä on "vala". - Vala?
Sanoin että älä kysele semmoisia. Älä sekaannu semmoisiin asioihin.
Sydäntä riipaisee, kun mietin Salimia.
Mietin että hänen pitäisi olla perheensä luona, mutta...
Joskus ihminen voi tehdä virheitä, joita katuu.
Minua kaduttaa se, mitä tein Salim Hamdanille.
Välttelen hänen perhettään. He soittelevat minulle, mutta en vastaa.
Salimin tyttäret tulevat meille leikkimään, -
mutta en voi pitää perheeseen yhteyttä.
Kuvittele, jos Salim kuolee Guantánamossa.
Mitä sanon hänen tyttärilleen? Että se oli minun syytäni?
Bin Ladenin lähipiiri al-Qaidassa ei ole ennen antanut haastatteluita.
Me tapasimme Arabian niemimaalla Jemenissä miehen, -
joka oli pitkään bin Ladenin turvamies.
Al-Qaidassa hänen nimensä oli Abu Jandal.
Puhuuko hän totta?
Hän taitaa tosiaan olla se miksi itseään sanoo.
Hänen puheensa kaikesta al-Qaidaan liittyvästä vastaa tarkasti sitä, -
minkä me tiedämme julkisista lähteistä ja tiedustelutiedosta.
Miten lähellä bin Ladenia pysyttelitte?
Korkeintaan puolentoista metrin päässä.
Miten olitte aseistautunut? - Minulla oli oma ase.
Toinen ase oli sitä varten, ettemme pystyisi pelastamaan bin Ladenia, -
jolloin minun olisi pitänyt tappaa hänet.
Miten merkittävä vanki Abu Jandal on?
Varmaan paljon merkittävämpi kuin kukaan muu Guantánamossa.
Hänellä oli suora yhteys Osama bin Ladeniin.
Hän tietää paljon al-Qaidan toimista kautta maailman.
Jos se olisi teistä kiinni, pysyisikö hän telkien takana? - Varmasti!
Niin omistautunutta miestä tulee pitää silmällä tavalla tai toisella.
Habib.
Poika.
Habib.
Nouse ylös.
Peseydytään rukousta varten.
Haluatko käydä vessassa?
Hyvä poika.
Luulet, että he olivat valveilla, vaikka he nukkuivat, -
sillä soimme heidän kääntyillä oikealle ja vasemmalle.
Heidän koiransa makasi käpälät ojennettuina kynnyksellä.
Jos olisit katsonut heitä, olisit kiiruhtanut peloissasi pois.
Jumala on suuri.
Ei ole muuta jumalaa kuin Hän, ja Muhammad on Hänen profeettansa.
Jumala on suuri.
Mitä sanotaan rukouksen jälkeen?
Montako kertaa ylistetään ja kiitetään Jumalaa?
Kaksi kertaa. - 33.
Aloitetaan.
Siinä on jo kuusi. Ylistetty olkoon Jumala...
Lasket tällä tavalla.
Ylistetty olkoon Jumala.
Saat 33, kun lasket sormilla.
Bab al-Yaman tai Šumaila. - Nouse kyytiin.
Paljonko? Tuolla on toinen taksi.
Šumailaanko? Paljonko yleensä maksat?
300. - Sopii.
Mennäänkö siis Šumailaan? - Joo.
Viranomaisia ei yritetä saada pidättämään heitä.
"Jihad-ympyrät" vai "jihad"?
Puhuimme jo al-Qaidan vanhasta sukupolvesta.
Entä nuori sukupolvi?
Jotkut heistä ovat joskus eri mieltä asioista.
Mitä osaatte kertoa nuorista?
Jemen on aatesuuntien basaari.
Meidän puhdas aatteemme katoaa muiden joukkoon.
Al-Qaidan uudessa sukupolvessa on se vika, -
ettei se noudata järjestön strategisia tavoitteita.
Se on valmis iskemään mihin tahansa ulkomaiseen kohteeseen.
Uutta sukupolvea on vaikea johtaa, kun tilanne karkaa käsistä.
Minua on uhkailtu monta kertaa ja haukuttu vääräuskoiseksi.
Nuoret uhkailivat puhelimitse ja haukkuivat vääräuskoiseksi.
Nimeni oli 30 tärkeimmän salamurhattavan listalla.
Turvallisuuspalvelu sai listan käsiinsä, -
ja nimeni oli ensimmäisenä listalla.
Olet vaarassa. Voitko suojella itseäsi millään tavalla?
Ensinnäkin luotan Jumalaan.
Olen varovainen liikkeissäni ja sen suhteen, ketä tapaan.
Jos joku uuden sukupolven kaveri nousee taksiini -
ja tunnistaa minut, suhtaudun häneen epäillen.
Minun pitää koko ajan olla varuillani murhaajien varalta.
Al-Masilla-kadulle. - Paljonko maksat?
Se maksaa 400. Hyppää kyytiin.
Kauanko olet ajanut taksia?
Olen tehnyt taksihommia kolme vuotta.
Muutitko Hadramautista tänne taksikuskiksi?
En, minulla on oma bisnes.
Ajan taksia vapaa-ajallani. Muuten elämä on mallillaan.
Saat lisätienestiä. - Niin, ja on mukava tavata ihmisiä.
Mikä kamera tuo on? - Se on poissa päältä.
Muuten asiakkaat eivät tulisi kyytiin.
Joku ulkomaalainen yritys haluaa kuvata taksikuskien elämää.
Asia kiinnostaa, koska Jemenissä on talouskriisi.
Kamera asennettiin -
ja minua pyydettiin tekemään normaalisti töitä.
Se on nyt poissa päältä. Akku loppu.
Ennen hänen kutsumanimensä oli Abu Hamza.
Sitten kutsumanimeksi vaihtui... Mikä se olikaan?
Abu Jandal
Kertoisitteko nimen tarinan?
Mistä se tuli? Mitä se tarkoittaa? Kuka sen antoi?
Sain nimen Abu Jandal, kun minua kirjattiin taistelijoiden luetteloon.
Asiaa hoiti eräs veli Egyptin islamistisesta al-Gamaa-järjestöstä.
Hän kysyi, minkä nimen haluaisin ottaa. Sanoin: "Abu Hamza."
Hän vastasi: "Se nimi on jo monella."
Ehdotin Abu al-Harithia. Niitä oli vielä enemmän.
Sanoin: "Keksi sinä, kun tämä menee näin vaikeaksi."
Hän sanoi: "Nimesi on Abu Jandal." Ja se kelpasi minulle.
Jandal tarkoittaa kuolemaa.
Olen siis kuoleman mies.
Abu Jandal eli Nasir al-Bahri syntyi Saudi-Arabiassa jemeniläissukuun.
Vuonna 1994 hän lähti 19-vuotiaana jihad-taistelijaksi Bosniaan.
Tein päätöksen veli Marwanin kanssa.
Meidän piti tavata torstaina aamuyöstä.
Aamurukouksen jälkeen isäni meni takaisin nukkumaan.
Pakkasin tavarani. Kaikki vaatteeni mahtuivat yhteen laukkuun.
En voinut jättää kirjojani, joten otin ne kaikki mukaan.
Kirjoja oli neljä laatikollista, kun vaatteita oli vain matkalaukullinen.
Kun Marwan tuli autolla, heitin tavarani ikkunasta sisään, -
ja hän otti ne vastaan.
Isä kysyi, mihin olin menossa. Sanoin: "Pelaamaan jalkapalloa."
Siitä on jo 14 vuotta.
Kun saavuin Bosniaan, luovuin nimestä Nasir al-Bahri.
Minusta tuli Abu Jandal.
Itse asiassa siinä vaiheessa lempinimeni oli vielä Abu Hamza.
Kolmen päivän jälkeen minut lähetettiin harjoitusleirille.
Kokeneet taistelijat, jotka olivat olleet Afganistanissa, -
kävivät kertaamassa viikon pari.
Minä taas kävin kuuden viikon alkeiskoulutuksen, -
jonka aikana tutustuin kaikenlaisiin aseisiin.
Ensimmäisenä viikkona tutustuttiin kevyisiin aseisiin, -
toisena tykistöön, kolmantena räjähteisiin -
ja neljäntenä topografiaan.
Sitten harjoiteltiin kaksi viikkoa sissisotaa.
Sen jälkeen siirryttiin rintamalle taistelemaan.
Salim Hamdanin oikeudenkäynnin valmistelut alkavat Guantánamossa seitsemän vuoden odottelun jälkeen.
Sotilaskomission istunnoissa aiomme puolustaa Salim Hamdania -
ja todistaa, että hän toimi autokuskina ja mekaanikkona.
Voitte esittää kysymyksiä.
Mitä tarkoitatte sillä, että hän oli autokuski ja mekaanikko?
Hän toimi kuskina ja mekaanikkona, eikä kuulunut al-Qaedaan.
Hän ei oleellisesti tukenut terroritoimintaa.
Uskotteko siis, että hän saa vapauttavan tuomion?
Sanoin tämän jo oikeusistunnossa noin tunti sitten:
Tästä tulee puutteellinen oikeudenkäynti.
Siitä ei tule täydellistä eikä oikeudenmukaista, -
vaikka hallitus niin väittääkin.
Järjestelmässä on perustavanlaatuisia vikoja.
En voi luvata vapauttavaa päätöstä.
Kansainvälinen laki on selvä.
Perustuslaki on selvä.
Minkä lain nojalla asetatte minut oikeuteen?
Tie on selvä.
Tie on suora.
Jos poikkeatte kaidalta polulta, teette vääryyttä.
Olkaa rehellisiä.
Haluan oikeutta ja oikeudenmukaisuutta.
En muuta.
Vuonna 2006 Salim Hamdan voitti historiallisen oikeudenkäynnin -
Yhdysvaltain puolustusministeriötä vastaan Yhdysvaltain korkeimmassa oikeudessa.
Oikeus katsoi, että sotilaskomissiot olivat Geneven sopimuksen vastaisia.
Korkeimman oikeuden tuomarit äänestivät 5 - 3 vankien oikeudenkäyntejä vastaan.
Yhdysvaltain kongressi vastasi päätökseen säätämällä uuden lain, joka salli hallituksen nostaa uuden syytteen Hamdania vastaan.
Oikeuden päätös vaikuttaa presidentin valtaoikeuksiin.
11.9.-iskut eivät oikeuta presidentin erikoistoimia.
Hamdan sai syytteen terroritekojen suunnittelusta.
Häntä syytettiin myös avunannosta terrorismiin, minkä kongressi julisti sotarikokseksi Yhdysvaltain korkeimman oikeuden päätöksen jälkeen.
Salim Hamdan oli ensimmäinen henkilö, jota syytettiin vuoden 2006 Sotilaskomissiolain nojalla.
Olen valmis.
Vaihda toinen aluspaita. Meinaatko mennä tuonnäköisenä kouluun?
Etkö halua, että laitan tämän aluspaidan?
Eikö sinulla ole toista?
En avaa kauluspaidan nappeja. - Sinun pitää näyttää mieheltä.
Tule tänne.
Odota vähän. Ota kädet pois housuista.
Noin.
Hän halusi vakuuttaa amerikkalaiset siitä, -
että hän on valmis suojelemaan maata islamilaisilta ääriryhmiltä -
ja kyvykkäämpi johtamaan Yhdysvaltoja...
Paljonko saan viikkorahaa? - 100 rialia.
Eikö se riitä? - Haluan ostaa mehun ja voileivän.
Älä ole ahne.
Afganistanin pääkaupungissa Kabulissa on räjähtänyt pommi.
Silminnäkijöiden mukaan kyseessä oli itsemurhaisku.
Onko liian aikaista syyttää pommi-iskusta -
tiettyä ryhmää tai järjestöä?
Suurin osa Afganistanin iskuista -
on Talibanin tai Islamilaisen puolueen tekemiä.
Isi, haluaisin katsoa lastenohjelmaa. Tom ja Jerryä...
Odota vähän.
Kanava 45 vai 35? - 35.
Niillä on paljon leluja. - Habib.
Käytkö hakemassa minulle kirjan Järjestöjen johtaminen?
Hyvät veljet ja sisaret, tervetuloa taas Lisävalaisuun.
Tässä jaksossa vierailemme Jemenin pääkaupungissa Sanaassa.
Studiovieraanamme on Abu Jandal, eli Nasir Ahmad al-Bahri, -
joka oli Osama bin Ladenin henkivartijana 1996 - 2000.
Tervetuloa. - Kiitos.
Ensimmäinen kysymys, joka tulee mieleen, -
on miten sinut värvättiin al-Qaidaan?
Jumalan, Armeliaan Armahtajan nimeen...
Värväys on monimutkainen käsite, koska se tarkoittaa monta asiaa.
Pitäisi ennemmin kysyä: miksi liityin vapaaehtoisena al-Qaidaan?
Tarjouduitko siis itse? - Niin.
Eikö kukaan pyytänyt liittymään? - Ei.
Menit siis vapaaehtoisena. - Kysyin Osamalta: "Miten voin liittyä?"
Hän nauroi ja sanoi: "Istutaan alas ja lyödään kättä päälle."
Tarjosin heti kättäni, vannoin valan ja minusta tuli al-Qaidan jäsen.
Velvoittaako vannottu vala edelleen?
Asiaa pitää miettiä. En osaa vastata tässä.
Islamin lain mukaan valan rikkomisesta seuraa rangaistus.
Sovitteko bin Ladenin kanssa, että sinut vapautetaan valasta, -
vai sitooko se sinua yhä?
Asiaa pitäisi kysyä lainoppineilta, vaikka mietin sitä paljon.
Kysyn itseltäni usein, olenko tehnyt syntiä tässä asiassa.
Että oletko hylännyt toverisi? - Niin.
Osama bin Laden tarvitsi minua.
Kun kaikkia muslimeja tarvitaan sodassa, -
niin onhan se merkillistä, että joku bin Ladenin lähipiiristä lähtee.
Al-Qaidan vala: Vannon Jumalan edessä auttavani järjestöä välittämättä omasta edustani ja omista periaatteistani ja lupaan olla uhmaamatta järjestön esivaltaa.
Toistaisitko kysymyksen? En kuullut sitä.
Kerroit että sinulla on univaikeuksia. Mistä se mielestäsi johtuu?
Jos on tottunut -
tekemään töitä tietyn tavoitteen eteen ja sanoman levittämiseksi, -
niin uni ei maistu.
Kun elin Osama bin Ladenin kanssa, -
tunsin olevani islamin huipulla.
Pidimme itseämme muslimien etujoukkona.
Vaadimme oikeuksia, torjuimme vääryyttä -
ja saimme äänemme kuuluville.
Yhtäkkiä luovuin siitä elämästä.
Vaihdoin vakavan, miehekkään, urhean ja ylpeän elämän, -
heikkoon ja nöyrään elämään, -
jossa mietin leivän saantia ja lasten kasvatusta.
Monesti mietin, että vaikka minut on vapautettu, -
olen edelleen uhattuna.
Pelkään että lapseni pahoinpidellään tai siepataan.
Minulla on sekavat tunteet, koska en ole turvassa.
Ja sen takia pohdin, toiminko oikein vai väärin?
Olinko ennen oikeassa?
Tämäntyyppiset kysymykset minua vaivaavat.
Tämä siis koskee omaa turvallisuuttani.
Mietin asiaa myös islamin kannalta.
Olen täällä perheeni takia, mutta se ei ole riittävä tekosyy.
Muslimit ovat uhattuina ympäri maailmaa.
Amerikkalaiset uhkaavat miehittää koko islamilaisen maailman.
Kun nämä asiat pyörivät mielessä, on mahdotonta nukkua.
Älä hukkaa rahoja. Mene nyt.
Minulla ei ole rahaa.
Vuonna 1999 Abu Jandal ja Salim Hamdan menivät siskosten kanssa naimisiin Osama bin Ladenin kehotuksesta.
Onko täällä mukavampaa kuin Kandaharissa?
Älä viitsi. Olen raskaana. - Täällä äidin luona on parempi olla.
Parempi kuin Kandaharissa?
Haluaisin kuulla miehestäni. - Toivottavasti hänet vapautetaan.
Salim palaa valkopartaisena. - Ja näyttää 10 vuotta nuoremmalta.
Ei, vaan laihemmalta kuin 10 vuotta sitten.
Jos hän nuortuu, niin ihailijoita riittää.
Älä viitsi kiusata minua. - En minä kiusaa.
Pyysin bin Ladenilta lupaa palata Kandahariin.
Aioin mennä sinne joka tapauksessa tapaamaan vaimoani.
Olin huolissani perheeni turvallisuudesta, -
joten päätin viedä heidät Pakistaniin.
Matkalla Kandahariin minut vangitsi joukko sotilaita, -
jotka etsivät arabeja myytäväksi amerikkalaisille.
He olivat jo vanginneet ja ampuneet toisen arabin.
Yritin paeta, mutta minut otettiin uudestaan kiinni.
Käteni ja jalkani sidottiin sähköjohdolla selkäni taakse, -
kuin olisin ollut eläin.
Johto sidottiin niin tiukalle, että se viilsi ihoani.
Kun en osannut vastata kuulustelijoiden kysymyksiin, -
sotilaat hakkasivat ja potkivat minua.
Yksi pelottelukeino oli panna ase pöydälle eteeni ja kysyä:
"Miten on?"
Joka kerta kun otetaan kuvia, niin tytöllä on joku haava naamassa.
Salim varmasti ihmettelee, mistä haava on tullut.
Eilen tyttö kaatui keittiössä.
Viime kerralla Salim kysyi haavoista, kun ne olivat isoja.
Tyttö on niin vilkas.
Kun Yhdysvallat aloitti hyökkäyksen Afganistaniin, Salim Hamdan vei raskaana olevan vaimonsa pois maasta.
Hamdan ei ole nähnyt nuorinta tytärtään.
Syyttäjä esittää näyttönsä. Kameroita ei päästetä oikeussaliin.
Hamdan oli vakavan näköinen. Hän pyyhki kasvojaan ja silmiään.
En tiedä pyyhkikö hän kyyneliä vai hikeä, mutta stressi näkyi.
Osaa näytöstä ei hyväksyttäisi tavallisessa oikeudenkäynnissä.
Viimeisen päivän aikana Hamdania kuulustellut FBI-agentti -
todisti al-Qaidan johtohahmoista, jotka syytetty tuntee.
Avauslausunnon yllättävin väite oli, -
että Hamdan tiesi neljännen lentokoneen kohteen.
Tuleeko Hamdanin sukua paikalle? - Ei.
Ei yhtään sukulaista? - Ei.
Meillä on videoita heistä, joita kuvasin Jemenissä, -
mutta emme saaneet heitä paikalle tai antamaan lausuntoa.
Pyysimme hänen vaimoaan paikalle.
Meille kerrottiin, ettei hän saa tulla maahan, -
koska on naimisissa terrorismista syytetyn kanssa.
En aio antaa lausuntoa, joten voin vastata suoraan kysymyksiinne.
Hävetäänkö syyttäjän puolella sitä, -
että ensimmäinen syytetty on alimman tason toimija al-Qaidassa?
Miksi häntä syytettiin ensimmäisenä?
Ei hävetä, sillä emme ole missään vaiheessa väittäneet -
hänen olevan korkeammassa asemassa.
Aiomme todistaa, että syytetty on sotarikollinen.
Valamiehistö päättää hänen syyllisyydestään.
Jos hänet todetaan syylliseksi, -
valamiehistö harkitsee kaikkea näyttöä, joka esitetään oikeudessa.
Syytetty ei ole alimman tason toimija.
On vaikea keksiä alempaa tehtävää...
Tiedättekö syytettiinkö Nürnbergin oikeudenkäynneissä ihmisiä, -
jotka olivat samantasoisissa tehtävissä?
Jos vertaatte Nürnbergin sääntöjä tämän oikeudenkäynnin sääntöihin, -
huomaatte että säännöt täällä ovat ystävällisempiä puolustukselle, -
ja ne noudattavat paremmin oikeuskäytäntöä.
Mielestäni tämä on kaikkien aikojen -
oikeudenmukaisin sotarikosoikeudenkäynti.
Abu Jandal näyttää videon Hamdanin kuulusteluista sen jälkeen, kun tämä jäi Yhdysvaltojen vangiksi.
Nämä olivat sinun hallussasi, kun jäit kiinni.
Äitisi ja vaimosi kuva, tyttäresi paperit ja henkilökortti.
Tämä henkilökortti löytyi hallustasi. Näetkö sen?
Salimissa...
Salimissa oli tietynlaista lempeyttä.
Minusta hän on ihminen, jolla on puhdas sielu.
Hän ei kantanut kaunaa eikä koskaan valehdellut.
Salimin hyvyys tarttui muihin.
Joku voi väittää, että Salim aiheutti kaaosta.
Päinvastoin, Salimin seurassa oli aina hauskaa.
Painittiin ja naurettiin...
Salim yritti aina piristää ihmisiä, jos he olivat pahalla päällä.
Tunnen olevani vastuussa Salimin kohtalosta.
Tunnen tuskaa. Voiko sitä kuvata muulla sanalla?
Jokainen tuntee tuskaa omalla tavallaan.
Älä sano mistään: "Teen sen huomenna" -
lisäämättä: "Jos Jumala suo."
Muista Herraasi, jos unohdat sanoa tämän.
Sano: "Ehkä Herrani johdattaa minut oikeammalle tielle."
Ja he viipyivät luolassaan kolmesataa ja yhdeksän vuotta.
Sano: "Jumala tietää parhaiten, kauanko he viipyivät."
"Hänelle kuuluvat taivaan ja maan salaisuudet."
"Kuinka näkevä ja kuuleva Hän onkaan!"
"Ei heillä ole muuta suojelijaa kuin Hän, -
eikä Hän ole antanut kenellekään osuutta vallastaan."
Tammikuussa 2000 bin Laden puhui kannattajilleen Afganistanissa. Mukana ovat monet 11.9.2001 iskujen tekijöistä, mukaan lukien Muhammad Atta.
Tyydyttekö tähän elämään mieluummin kuin tuonpuoleiseen?
Tämän elämän ilot eivät ole mitään verrattuna tuonpuoleiseen.
Jollette te käy toimeen, joudutte kokemaan tuskaa, -
ja tilallenne astuu toinen kansa.
Jumala, kutsuit meitä jihadiin Sinun tähtesi täällä Afganistanissa -
ja jihadiin amerikkalaisia ja heidän liittolaisiaan vastaan.
Kaikkivaltias Jumala, anna meidän pysyä tällä oikealla tiellä, -
että olisi meihin tyytyväinen, kun kohtaamme Sinut.
Jumala on suuri.
Yksikään meistä ei elä ilman vuorovaikutusta toisten kanssa.
Ystävän, sukulaisen, kilpakumppanin tai vihollisen kanssa.
Jumala loi ihmisen vuorovaikutusta varten.
Arkielämäni koostuu suhteiden muodostamisesta.
Suhteet perustuvat taitoon antaa ja ottaa vaikutteita.
Jokainen ihminen joko antaa tai saa vaikutteita.
Se on ihmisen luonto. Muuten on kuollut.
Puhumme tänään toisten ihmisten ymmärtämisestä.
Jos haluaa toiset puolelleen, heitä pitää ymmärtää.
Jos imaami napisee moskeijassa: "Toivottavasti islam voittaa!", -
hän ei vetoa kuulijoihinsa, jollei saarnassa ole tunnetta.
Mutta jos hän sanoo: "Ne raiskasivat naisia!", kaikki alkavat kuunnella.
Ihmiset saa vakuuttuneiksi, jos ymmärtää heidän ajatteluaan.
Kun yritän opettaa jonkin tiedon sinulle, -
sanon sen eri tavalla kuin jos yritän opettaa sitä jollekulle toiselle, -
koska minä tiedän, millä tavalla ajattelutapanne eroavat.
Tämä taito ei synny tyhjästä.
Jos haluaa ymmärtää toisia, pitää ymmärtää itseään:
Mitä haluat? Mikä kiinnostaa sinua? Mitä vihaat ja mistä pidät?
Sellaista ei voi toiselle antaa, mitä itsellä ei ole.
Ymmärrättekö?
Vuorovaikutus on todellinen taito.
Nukuttaako? Niinpä niin.
Joit vielä kaikki limuni, senkin ahne!
Se oli makeaa. - Makeaa? Pyydä ensi kerralla inkiväärijuomaa!
Senkin pikku ahne, en saanut itse siemaustakaan.
Tule pian takaisin.
Suositko länsituotteita?
Jemeniläinen limu on pahaa. Minkäs teet?
Olkootkin vääräuskoisia, länsi- maalaiset tekevät laatua.
Meikäläiset valmistajat ovat koiranpenikoita ja huijareita.
Onko al-Qaidan uudella sukupolvella toivoa menestyksestä?
Miksei? - Heillähän juuri riittää motivaatiota.
Heidänhän on pakko tehdä myönnytyksiä.
Varo. Kamera on päällä.
Käännetäänkö tämä arabiasta? - Totta kai kaikki käännetään.
Mutta ei ehkä ymmärretä...
Minulla on al-Qaidaa koskeva kysymys.
Voiko al-Qaidasta tulla osa poliittista peliä?
Jos sen ideologia kerran on islamin toivo?
Hankala kysymys...
Muista yksi asia:
"Politiikka" perustuu nykyään länsimaiden ja demokratian arvoihin.
Se on törkyä eikä mitään politiikkaa.
Jos politiikka ei turvaa oikeuksia eikä välitä toisten kärsimyksestä, -
se ei ole politiikkaa.
Jos al-Qaida sekaantuu nykyhetken poliittiseen peliin, se häviää.
Uskonyhteisömme tietää, että politiikka tuhoaa kaiken.
Taistelutantereella taas sotilas voi tappaa kuninkaan.
Ymmärrätkö?
Politiikkaan osallistuvat islamilaiset liikkeet... - Ne ovat hukassa!
Kaikki politiikkaan sekaantuneet islamilaiset liikkeet ovat mennyttä?
Kyllä, yhdestä syystä:
Kun hyväksyy toisen sellaisenaan, -
silloin tyytyy vääräuskoisuuteen ja alhaisuuteen.
Siis olisiko hän siis suostunut osallistumaan operaatioon?
Jos Osama olisi pyytänyt, olisitteko osallistunut 11.9.2001 iskuihin?
Minä? En.
Voitte vastata vapaasti. - En olisi osallistunut moiseen.
Hän sanoi, että jos bin Laden olisi kysynyt, hän ei olisi mennyt mukaan.
Miksei?
Arvasin, että hän kysyisi.
On yksi syy. Puhun yksityishenkilönä.
Vastaan toimittajan kysymykseen yksityishenkilönä.
Henkilökohtainen vakaumukseni on, että sota käydään sotilaiden kesken.
Se ei johdu avuttomuudesta. Olisin päässyt marttyyri-iskuun:
Nairobiin, Dar es Salaamiin, USS Coleen, mihin vain.
Osama ei olisi voinut pysäyttää minua.
Olisin voinut tehdä iskun yksin. Mutta haluan sotia sotilaana.
Osamakin sanoi, ettemme voi jatkaa näyttäviä iskuja.
Iskemme Amerikkaan ja vedämme sen sotaan.
Seuraavana päivänä
Eilinen kysymys oli arkaluontoinen.
Aivan, siksi haluan, että se deletoidaan.
Asia jäi pyörimään päässäni. Leikatkaa kohta pois.
Jokaisen piti noudattaa yhtä turvallisuussääntöä.
Sen keksi Khalid Šaikh Muhammad.
Kuulustelua tarvitsee kestää vain 72 tunnin ajan. Sitten saa tunnustaa.
Koska koko solu katoaisi 48 tunnin sisällä.
Miksi? - Solu hajotettiin. Yhteyttä pidettiin joka päivä.
Joka solussa oli vastuuhenkilö, joka piti päivittäin yhteyttä jäseniin.
Jos joku jätti vastaamatta kolmeen puheluun, -
solu hajotettiin, ja se hävisi.
Khalid Šaikh Muhammadilla oli kokemusta Filippiineiltä -
ja Bill Clintonin ja paavin murhayrityksissä.
Hän tunsi myös lentokoneet.
Sitten kävi kohtalo.
Hän jäi kiinni Pakistanissa vai? - Ne pakistanilaiset...
Voi pakistanilaisia!
Antakaa yksityiskohtia.
Kun joku teki kahden viikon matkan luoksenne, otitte hänet vastaan?
Kun joku saapui Afganistaniin, työstä ei puhuttu kolmeen päivään.
Osoitimme hänelle vain vieraanvaraisuutta islamilaisittain.
Sen jälkeen tutustuin häneen. Käytimme kutsumanimiä.
Kyselin, mitä hän tarvitsi ja miksi hän oli tullut.
Kahden viikon ajan esitin tulokkaalle kysymyksiä, -
joiden avulla arvioin hänen tasonsa.
Joskus riitti pari neuvoa, ja tulokas oli valmis taisteluun.
Jos oli tarvetta koko koulutusohjelmalle, -
lähetin miehen uskontokouluun.
Työni oli ymmärtää, miksi he tulivat Afganistaniin, -
mitä he ajattelivat, kuka heidät lähetti...
Työni oli vastata turvallisuudesta ja prepata tulokkaita henkisesti.
Varsinainen tittelini oli "vastaanottoemiiri".
Kuulostaa hotellityöltä, mutta tosiasiassa työ oli tärkeämpää.
Salainen al-Qaida-äänite vuodelta 1998.
Salim Hamdan vie toimittajaa John Milleriä ja tämän tulkkia tapaamaan Osama bin Ladenia, kutsumanimeltään Abu Abdullah.
Salim Hamdan kyselee asioita tulkilta.
Mistä olet kotoisin? - Alun perin Irakista.
Oletko ollut toimittaja? - Olen.
Oletko vieläkin toimittaja? - Olen.
Mistä sen voi tietää?
Kirjoitan lehteen nimeltä "The International Witness".
Politiikan, tiedotusvälineiden, tiedustelun ja armeijan piirissä -
ollaan hyvin kiinnostuneita Osama bin Ladenista.
Etsivätkö he todistusaineistoa Abu Abdullahia vastaan?
He ottavat veli Abu Abdullahin tosissaan.
Mitä amerikkalaiset sanovat? - He eivät ole kiinnostuneita.
He välittävät vasta, kun tapahtuu jotain mittavaa -
ja jos heikäläisiä kuolee suuria määriä.
Oliko tuo lyhyt vai pitkä vastaus? - Ai mikä?
Mistä hitosta hän oikein puhuu?
ABC Newsin haastattelu 17. toukokuuta 1998.
Amerikkalaiset eivät juuri tunne bin Ladenia nimeltä, -
mutta kohta lienee toisin.
Onko teillä viestiä amerikkalaisille?
Amerikkalaiset eivät tunne Osama bin Ladenia, -
mutta tutustuvat häneen tämän haastattelun kautta.
Onko teillä viestiä Yhdysvaltain kansalle?
Olen mitä varmin siitä, -
että jos Jumala suo, me kukistamme juutalaiset ja heidän liittolaisensa.
Amerikkalaisilla lienee edessään synkkä päivä ja maansa loppu.
Yhdysvalloista tulee Hajavallat, se vetää joukkonsa maistamme -
ja kerää poikainsa ruumiit takaisin Amerikkaan. Jos Jumala suo.
Kun toimit vastaanottoemiirinä, tapasitko 11.9.2001 iskun miehiä?
Joka ainoan.
Otin heidät jokaisen vastaan Afganistanissa.
Muhammad Atta, Ramzi Šaiba, Ziad al-Jarrah, Marwan al-Šihhi...
Khalid al-Mihdhar, Nawaf al-Hazimi ja veljensä...
Niin, Said ja Uthman al-Ghamidi... Otin heidät kaikki vastaan.
Tunsin henkilökohtaisesti ja näin omin silmin lähes kaikki 19.
Puolustus aloittaa käsittelyn suljettujen ovien takana voidakseen käyttää luottamuksellista aineistoa.
Puolustus ei voi paljastaa kaikkea aineistoa toimittajille.
En usko, että teille voi kertoa tätä enempää.
Puhuimme menetetystä, tai oikeastaan "tuhlatusta" tilaisuudesta.
Te tunnette lautamiehistöä paremmin kuin me.
Mikä tämä tuhlattu tilaisuus ikinä olikaan, -
vaikuttaako se lautamiesten harkintaan?
Ottavatko he sen huomioon, tai pitäisikö?
Kyllä heidän pitäisi.
Se kertoo paljon hänen aikeistaan, oli hän sitten al-Qaidan sotilas -
tai palkattu autokuski, -
joka antoi Yhdysvalloille arvokasta tiedustelutietoa -
bin Ladenin olinpaikasta, operaatioista ja turvapaikoista.
Meille oli tärkeää saada nuo tiedot käsiimme, -
ja niin teimmekin suljetussa istunnossa.
Toivon, että te ja Yhdysvaltain kansalaiset saavat joskus tietää, -
mistä tuhlatussa tilaisuudessa tarkkaan ottaen oli kyse.
Olitko 11.9.2001 Afganistanissa?
En, vaan olin silloin vankilassa.
Palasin Jemeniin pari kuukautta ennen USS Cole -iskua.
Minua luultiin osalliseksi iskuun, ja jouduin vankilaan.
Oliko todisteita? - Ei mitään.
Palasitko sitten Afganistaniin?
Minä kerron. 11.9. iskujen aikaan olin vankilassa.
Sitten oli hyökkäys Afganistaniin ja Tora Boraan.
Kaikkien tapahtumien aikaan, ja kun sota alkoi Afganistanissa, -
minä istuin kiven sisässä.
Voimmeko joutua ongelmiin hallituksen kanssa sinun takiasi?
Voitko toistaa? Kysymyksesi on hyvin tärkeä.
Olen tavallinen jemeniläisnuori, joka on seurannut teitä jonkin aikaa.
Joudunko vaikeuksiin hallituksen kanssa?
Tai FBI:n? - Ei vaan Jemenin hallituksen kanssa.
Kysymykseen voi joskus vastata toisella kysymyksellä.
Mitä minä olen opettanut teille?
Ajankäytöstä, tärkeysjärjestyksestä, -
sanomasta ja näkemyksestä, tavoitteellisuudesta...
Olenko ikinä käskenyt räjäyttämään mitään? Tai lähtemään Irakiin?
Ette koskaan.
Vastustan miesten lähettämistä bussilasteittain jihad-taistoon.
Lähtijän täytyy pystyä kantamaan vastuu päätöksestään.
Tämä on neuvoni kaikille nuorille.
Valmistautukaa jihadiin. Taistelu on edessä, halusitte tai ette.
Yhdysvallat ja Bush haluavat pakottaa kaikki sotatantereelle.
Mutta meillä on oltava lääkäreitä ja oppineita.
Osama sanoi: "Pitääkö kaikkien olla ampumassa raketteja?"
Tarvitaan myös laukaisimia, alustoja, kärkiä, turbiineja...
Yhtä lailla me tarvitsemme lääkäreitä, oppineita, saarnaajia...
Ei joka iikan tarvitse käsitellä TNT:tä ja C-4:ä.
Moni nuori haluaa minun kouluttavan hänet sotilaaksi Irakiin.
Minä kieltäydyn ja opetan heitä lukemaan. En usuta jihadiin.
Pääsin ulos vankilasta, kun vannoin, etten usuta ketään jihadiin.
Käytännössä lupasin lopettaa jihad-toiminnan.
En joudu ongelmiin, kun viranomaiset luottavat minuun.
Marraskuussa 2000 Abu Jandal pidätettiin Jemenissä, kun jihadisteja vangittiin joukolla USS Cole -iskun jälkeen.
Vuonna 2003 hän pääsi vapaaksi osallistuttuaan valtion järjestämään jihadistien koulutusohjelmaan nimeltään Dialogi.
364 Dialogi-ohjelman vakuuttamaa vankia on jo päässyt vapaaksi.
Nasir al-Bahri eli Abu Jandal -
oli kaikista vangeista ajattelultaan fundamentalistisin, -
mutta ohjelmaan osallistuttuaan hän omistautui asialle parhaiten.
Hänen vapautumisestaan on kulunut neljä vuotta, -
eikä hän ole rikkonut Dialogi-ohjelman sääntöjä.
Abu Jandal ja muut jihadistit tekivät sovinnon Jemenin hallinnon kanssa. He lupasivat, etteivät käytä Jemeniä sotilastukikohtanaan eivätkä tapa ulkomaalaisia.
Perustelimme vuoropuhelun ja islamilaisten tekstien avulla, -
että Jemen on islamilainen valtio, -
jonka laki ei ole ristiriidassa Koraanin eikä sunnan kanssa.
He pääsivät vapaiksi heti kun löysivät takaajan, -
joka toisi heidät tarvittaessa takaisin viranomaisille.
Vapautuksen jälkeen on vielä muita toimenpiteitä, -
sillä Dialogi-ohjelma perustuu kahteen pääperiaatteeseen:
Osallistujien tulee sitoutua älylliseen vuoropuheluun, -
ja vastineeksi heitä autetaan sopeutumaan yhteiskuntaan.
Viranomaiset auttoivat vapautettuja jihadisteja löytämään työpaikan.
Abu Jandal sai rahaa jotta voisi ostaa taksin.
Tuonnemmaksi!
Pysykää nyt liikkeessä!
Senkin elukka!
Minne?
Hotelli al-Rayyaniin.
Osaatko tien sinne? - Osaan.
Hyppää kyytiin. - 200.
Kuka muka menee sinne asti 200:lla? - Ihan totta, minä olen päässyt.
Mutta mistä? Ja kenen kanssa? - Taksilla.
Minne asti?
Se on paljon lähempänä kuin hotelli! - Ei kai...
Ei siihen hintaan suostu kukaan. - Moni on suostunut.
Hotellille asti? - Kautta Jumalan.
Jos vannot Jumalan nimeen, niin tule kyytiin.
Kuka aasi suostui matkaan 200:lla? - Miten niin?
Ei semmoiseen suostu kuin aasi, joka ei ymmärrä taksinajon päälle.
Kun kerran vannoit Jumalan nimeen, asia jää sinun omalletunnollesi.
Miten kuulit syyskuun iskuista?
Vankilan vieressä oli moskeija, ja kuulin saarnan selliin asti.
Kerran saarnassa mainittiin lentokoneiskusta Yhdysvaltoihin.
Olitko Amerikassa? - En vaan Sanaassa.
Kuulin imaamin puheen.
Olin ällikällä lyöty.
Saarnan mukaan iskussa oli romahtanut rakennuksia.
"Jumala sai Amerikan vapisemaan" ja sellaista.
Joka sellissä nousi vanki kuuntelemaan, mitä oli tapahtunut.
Vartijatkin näyttivät hölmistyneiltä, siis jemeniläiset vanginvartijat.
Se oli perjantaisaarna.
Iskuthan tapahtuivat tiistaina. Me kuulimme niistä perjantaina.
Maanantaina tultiin kertomaan, -
että amerikkalaiset haluavat kuulustella minua.
Tiedustelupalvelun miehet kertoivat kaiken.
Kuulin siis Jemenin tiedustelu- palvelun ja FBI:n miehiltä, -
että Yhdysvaltoja vastaan oli tehty hyökkäys.
Nasir al-Bahri, alias Abu Jandal, -
alias al-Jadawi, alias al-Yamani.
Syntynyt Jeddassa, Saudi-Arabiassa. Naimisissa. Yksi poika: Habib.
Kuusi päivää 11.9.2001 jälkeen FBI aloitti Abu Jandalin kuulustelun, joka kesti kaikkiaan 15 päivää.
Ensimmäisenä päivänä kuulustelemassa oli kaksi henkilöä.
Yksi oli Ali Soufan, siis arabi. Hän väitti olevansa libanonilainen.
Läpiamerikkalaistunut libanonilainen joka siis ajoi vain Amerikan etuja.
Hän oli FBI:n leivissä.
Ensin vain tutustuttiin ja juteltiin. He yrittivät lähestyä minua ovelasti.
He tiesivät ajattelutapani sekä asemani al-Qaidassa.
He yrittivät luoda luottamuksellista ja toverillista tunnelmaa -
ja toivat sokeritonta kakkua, koska minulla on diabetes.
Sain teetä, kevytlimonadia ja sen sellaista.
He osoittivat luottamusta antamalla minun leikata hedelmiä veitsellä.
Al-Bahri sai bin Ladenilta Kabulissa noin 64 dollaria kuussa palkkaa.
Al-Bahri kertoi lähteneensä Afganistanista mm. siksi, -
että hän pettyi, kun bin Laden solmi valaliiton Taliban-liikkeen kanssa.
Al-Bahri väitti, ettei tiedä mitään 11.9.2001 iskujen tekijöistä.
Hän epäili bin Ladenin ryhmän olleen niiden takana.
Ali Soufan näytti Abu Jandalille valokuvia miehistä jotka olivat olleet koulutusleireillä Afganistanissa.
Abu Jandal myönsi tuntevansa miehet.
Kun Ali Soufan kertoi, että miehet olivat vastuussa 11.9. iskuista, Abu Jandal murtui.
Al-Bahri: "Olen šokissa. Tunnen nämä bin Ladenin kannattajat."
"Vietimme aikaa yhdessä. Olen sanaton."
Abu Jandal alkoi puhua.
Hän kertoi ilmatorjuntajärjestelmistä, -
joita oli Talibanin ja al-Qaidan taistelijoiden käsissä.
Hänen mukaansa Kabulin lähellä on 7 kilometrin vuoristotunneli, -
joka toimii ammus- ja varustevarastona.
Ammuksia kuljetetaan sinne kuorma-autoilla.
Bin Ladenin radiojärjestelmä toimii aurinkoenergialla.
Yksityiskeskustelut käydään toisella taajuudella, -
josta käytetään koodinimeä, esim.: "Vaihda Muhammadille".
Ennen kuin bin Laden vaihtaa olinpaikkaa, -
viiden hengen tiimi tarkistaa määränpään turvallisuuden.
Tiimi käyttää amerikkalais- valmisteisia miinanpaljastimia.
Al-Qaidan aseistus. Bin Ladenin liittolaiset.
Koulutusleirit. Bin Ladenin perhe.
Al-Qaidan hierarkia. Qandaharin majatalo ja leiri.
Bin Laden ja Jemen. Terrori-iskun suunnittelu.
Al-Qaida ei piilottele mitään, -
mutta FBI oli intoa piukassa, kun sai minulta muka tuoretta tietoa.
Hyödytöntä! Ali oli kuitenkin FBI-upseeri, joten sanoin vain:
"Tee mitä lystäät."
Kuulustelussa saatiin niin paljon käyttökelpoista tiedustelutietoa, että Yhdysvallat lykkäsi hyökkäystä Afganistaniin siihen asti että kuulustelu loppui.
Yhdysvaltain senaatin lainasiain komitea Washington DC
Oman turvallisuutensa tähden Ali Soufan puhuu verhon takaa.
Ali Soufan, kiitos että tulitte. - Kiitos.
Kokemukseni perusteella uskon, -
että on virhe käyttää ns. tehostettuja kuulustelutekniikoita.
Operaatioiden näkökulmasta ne ovat hitaita, tehottomia ja epäluotettavia.
Ne haittaavat pyrkimyksiämme kukistaa al-Qaida.
Esimerkki onnistuneesta kuulustelusta -
oli al-Qaida-terroristin Abu Jandalin kuulustelu.
Heti 11.9.2001 jälkeen yhdessä FBI-kollegani kanssa -
saimme merkittävän määrän käyttökelpoista tiedustelutietoa, -
joka osoittautui oleelliseksi sodassa al-Qaidaa ja Talibania vastaan -
syksyllä 2001.
Mukana oli viljalti tietoa bin Ladenin verkostosta, toimintatavoista -
ja yksityiskohtia toimijoista, joista muutamat sittemmin pidätettiin.
Toimimme täysin lain kirjaimen mukaan.
Kuulustelija käyttää vuorovaikutus-, kognitio- ja tunnestrategioita -
kaivaakseen tiedot esiin.
Oikein sovellettuna tämä tapa toimii nopeasti ja tehokkaasti.
Vanki joutuu ansaan, -
sillä häntä ei ole koulutettu vastustamaan tällaista metodia.
Tämä tapa eroaa täysin tehostetuista kuulustelutekniikoista.
Älähdin tästä aikoinani, ja nytkin olen valmis saamaan kritiikkiä, -
sillä olen vannonut valassa suojelevani suurta kansaamme.
Ali Soufan luki Abu Jandalille päivittäin ääneen epäillyn oikeudet.
Abu Jandal antoi kaikkien 11.9.- iskujen tekijöiden nimet.
Hän paljasti myös Salim Hamdanin nimen.
Al-Bahri kertoi vastustavansa 11.9. tehtyjen kaltaisia iskuja.
Hän lisäsi kannattavansa vihollisen kohtaamista mutta ei niin, että siviilejä kuolee.
Hän lisäsi: "Sanokaa amerikkalaisille lämmin osanotto terroristilta, -"
"joka kerran toimi yhdessä bin Ladenin kanssa."
TUOMIO
Valamiehistön mukaan -
Salim Hamdan on syytön murhasalaliittoon -
ja syyllinen viiteen kahdeksasta syytekohdasta, -
jotka koskevat materiaalista avunantoa terrorismille.
Tuomionluvun lopussa Hamdan puhkesi kyyneliin.
Puolustuksen mukaan se johtui siitä, -
ettei Hamdan ymmärtänyt tilannetta.
Hän kuuli vain sanan "syyllinen" eikä ymmärtänyt sanaa "syytön".
Salim Hamdania ei pidetty syyllisenä terrorisalaliittoon.
Hänet tuomittiin avunannosta terrorismiin.
Laki avunannosta oli laadittu edellisen oikeudenkäynnin jälkeen.
Lakia sovellettiin, ja minusta tuomio oli sikäli oikea.
Ongelma on siinä, että sovellettava laki laadittiin -
Hamdania silmälläpitäen vasta edellisen päätöksen jälkeen.
Se on vastoin oikeustajua.
Oikeustajun mukaan Hamdan olisi saanut tänään vapauttavan tuomion.
Vika ei kuitenkaan ole valamiehissä, jotka tekivät vain työtänsä.
Yritämme saada oikeutta huomisessa tuomionluvussa.
Antoihan myös historiallinen Tähtikamari vapauttavia tuomioita, -
eikä kukaan väittäne Tähtikamaria esimerkilliseksi tuomioistuimeksi.
Sen vääryyksien takia laadittiin ensin habeas corpus -laki -
ja myöhemmin Yhdysvaltain perustuslain viides lisäys, -
jota ei sovelleta Guantánamossa.
Ulkopuolisesta on kiinnostavaa, -
että armeijan edustaja puolustaa al-Qaida-epäiltyä.
On tärkeää, että Yhdysvallat takaa syytetyille reilun oikeudenkäynnin.
Tämä oli ainutlaatuinen tilaisuus päästä puolustamaan perustuslakia -
ja Yhdysvaltain yhteiskunnan perustavia arvoja.
Niistä tässä on kyse.
Olkaa hyvä. - Aloitanko?
Haluatteko kysymyksiä? - En, kommentoin vain pikaisesti.
Kuten olemme nähneet, Hamdania kohdeltiin oikeudenmukaisesti.
Hänen katsottiin antaneen materiaalista apua terrorismiin.
Sotilaskomitean työ siis etenee.
Minulla on kysymys.
Vakavin syytekohta jäi näyttämättä toteen, -
ja vuonna 2004 materiaalinen avunanto ei edes ollut rikos.
Tämä ei ole mairittelevaa hallitukselle.
Sotilaskomiteoiden tehtävä on lailla määrätty.
Kunnioitamme tehtyä päätöstä, -
jonka mukaan Hamdan tuomittiin avunannosta terrorismiin.
TUOMIONLUKU
Hamdan nousi kiittämään vala- miehistöä, tuomaria ja puolustusta.
Se oli säväyttävä hetki.
Tuomion oli odotettu olevan huomattavasti ankarampi.
Hamdan tuomittiin viideksi lisäkuukaudeksi vankilaan.
Herra Swift, olette työskennellyt jutun kanssa viiden vuoden ajan.
Miltä tuomioistuimen päätös ja tuomio tuntuvat teistä, -
kun olette ollut puolustustiimissä kaikkein pisimpään?
Osasin odottaa Guantánamossa Khalid Šaikh Muhammadin kaltaisia.
En kuvitellut tapaavani ketään sellaista kuin Salim Hamdanin, -
johon valamiehistö on tutustunut nyt kolmen viikon ajan.
Vaikeimpia olivat ne hetket, jolloin mietin, -
näkevätkö muut tämän ihmisen ihmisenä?
Näkevätkö muut hänen todellisen luonteensa?
Hän teki virheitä mutta oli arvokas, ystävällinen ja tavallinen mies.
Me näimme sen.
Oli ennennäkemättömän hienoa, kun hän nousi lopussa seisomaan -
ja kiitti ja pyysi anteeksi - sellainen hän on.
Vihjasitte Hamdanin antamiin salaisiin lausuntoihin, -
joissa hän oli ehkä antanut luottamuksellisia tietoja, -
joiden avulla Yhdysvallat voisivat yrittää löytää Osama bin Ladenin.
Onko hänen turvallista palata Jemeniin?
Toivon niin.
Rakas, itsepäinen lankoni.
Mitä kuuluu?
Kuulin, että olet antanut haastatteluita tiedotusvälineille.
Miksi näin?
Ihmisen tulee hakea rauhaa, terveyttä ja turvaa Jumalasta.
Älä hankkiudu vaikeuksiin.
En kirjoita tämän enempää, ja jään odottamaan vastaustasi.
Jumalan rauhaa ja siunausta.
Salim.
Muutamat jihadisteihin lukeutuvat henkilöt sanovat, -
että Abu Jandal on pettänyt ja jättänyt jihadin.
Lienet tietoinen asiasta. - Olen lukenut siitä netissä ja lehdissä.
Minua on sanottu vääräuskoiseksi ja yritetty jopa murhata.
Olet sanonut, ettei sinua arveluta julistaa, että olet "perääntynyt".
Mistä olet perääntynyt?
Niin kuin sanoin, olen perääntynyt pois.
Pois mistä?
Peräännyin pois tavastani ymmärtää asiat.
Katsomukseni oli väärä.
Tämän haluamme ymmärtää.
Uskoimme esimerkiksi, että aseet olivat ainoa ratkaisu.
Ymmärsimme vain aseiden ja räjähteiden kieltä.
Se muuttui Dialogi-ohjelmassa muiden nuorten vankien kanssa.
Lisäksi perhetilanteeni on muuttunut.
Kannan aseen sijasta kynää ja puhun ihmisille.
Nyt minut nähdään kunniallisessa tv-ohjelmassa, -
ja käytän tilaisuuden opettamalla ja selittämällä, mitä minä edustan.
Olen siis muuttunut. Mutta nyt minulla on tärkeämpi tehtävä.
Panen itseni likoon ja selitän, keitä olemme ja miksi kannoimme asetta.
Salim Hamdan pääsi vankilasta takaisin perheensä luo 8.1.2009.
Hän ei ole sittemmin suostunut puhumaan tiedotusvälineille.
Onko Salim samanlainen kuin 7 vuotta sitten?
Ei. Hän on muuttunut paljon. Hänestä on tullut hiljainen.
Pitkä vankeus sai aikaan, ettei hän ole enää seurallinen.
Hän vietti valtaosan ajasta eristyssellissä.
Hän osaa olla vain niiden kanssa, -
jotka olivat hänen kanssaan vankilassa 7 vuoden ajan.
Minulla ei ole enää taksia.
Se piti myydä, kun olen korvia myöten veloissa.
Ajat ovat vaikeat. Tarvitsen kipeästi tulonlähdettä.
Lapset saattavat joutua lopettamaan koulunkäynnin.
Voin menettää kotini.
Voin menettää paljon, koska en saa töitä.
Olen varaton.
Luetaan Valtaistuimen jakeesta.
Ei ole muuta jumalaa kuin Jumala, Elävä, Pysyvä.
Toista: "Ei ole muuta jumalaa kuin Jumala, Elävä, Pysyvä."
Jumala...
Ei ole muuta jumalaa kuin Jumala, Elävä, Pysyvä.
Häntä ei valtaa uni eikä torkahdus.
Hänen on kaikki taivaassa ja maassa.
Palvon Sinua. - Palvon Sinua.
Olen vannoutunut Sinulle. - Olen Sinulle...
Vannoutunut.
Kykyni mukaan.
Suojele minua itseltäni.
Ja siltä mitä on takanani.
Ja oikealla ja vasemmalla.
Vasemmalla.
Ja yläpuolellani.
Haen turvaa suuruudestasi.
Alapuoleltani tulevalta surmalta.
Suomennos: Said Dakash, Sampsa Peltonen www.O P E N S U B T I T L E S.org
Tätä elokuvaa ei olisi -
ilman monien tukea ja suopeutta Jemenissä ja Guantánamossa.
Tekijät kiittävät erityisesti näitä henkilöitä ja järjestöjä.